El Decret 176/2007, de 31 de juliol, regulador dels procediments de compensació de danys i perjudicis causats a l'agricultura i la ramaderia per espècies animals protegides de la fauna salvatge autòctona, té per objecte establir els procediments per tal de compensar els danys i perjudicis causats a les explotacions ramaderes i agrícoles i les limitacions envers l'agricultura causades per determinades espècies protegides.
L'annex I del Decret 176/2007, de 31 de juliol, detalla la relació d'espècies que generen danys o limitacions susceptibles de ser compensats mitjançant el mateix Decret.
Els annexos II i III inclouen les fitxes de comprovació de danys o limitacions a lliurar a les explotacions agràries i ramaderes afectades.
L'annex IV determina el barem de valoració econòmica de les indemnitzacions pels danys o limitacions envers l'agricultura i la ramaderia a Catalunya causats per la presència de les espècies de la fauna salvatge incloses a l'annex I.
L'experiència obtinguda en la tramitació d'expedients acollits al Decret 176/2007, 31 de juliol, mostra que cal adaptar, millorar i concretar més algunes situacions que no s'han pogut resoldre satisfactòriament.
L'objectiu de la present Ordre és augmentar l'eficiència administrativa i millorar l'atenció als ciutadans.
La disposició final del Decret 176/2007, de 31 de juliol, faculta el conseller o consellera competent en matèria de fauna salvatge per modificar els annexos del Decret i per actualitzar el barem de la valoració econòmica de les indemnitzacions.
D'acord amb el Decret 270/2013, de 23 de desembre, de reestructuració del Departament d'Agricultura, Ramaderia, Pesca, Alimentació i Medi Natural, la gestió de les mesures en matèria d'espècies protegides i amenaçades de la fauna i la prevenció dels danys produïts per la fauna envers les activitats ramaderes, agrícoles i piscícoles s'assignen a aquest Departament.
L'article 9.3 de la Llei 12/1985, de 13 de juny, d'espais naturals, estableix que els possibles danys causats per espècies animals protegides en béns privats poden ser objecte d'indemnització sempre que siguin degudament justificats i no imputables, directament o indirecta, a accions o omissions prèvies a la producció del dany de qui el rebi o de tercers.
Vista la Llei 42/2007, de 13 de desembre, del patrimoni natural i de biodiversitat;
Vist el Decret legislatiu 2/2008, de 15 d'abril, pel qual s'aprova el Text refós de la Llei de protecció dels animals que deroga la Llei 22/2003, de 4 de juliol, de protecció dels animals;
A proposta de la Direcció General del Medi Natural i Biodiversitat,
Es modifiquen els annexos I i IV del Decret 176/2007, de 31 de juliol, regulador dels procediments de compensació de danys i perjudicis causats a l'agricultura i la ramaderia per espècies animals protegides de la fauna salvatge autòctona, que queda redactat com figura respectivament en els annexos I i IV de la present Ordre.
Els annexos IIa, IIb, IIc, IId (models d'informe de verificació) i els annexos IIIa, IIIb i IIIc (models de sol·licitud d'indemnització) del Decret 176/2007, de 31 de juliol, es substitueixen pels annexos IIa, IIb, IIIa i IIIb, que consten publicats a l'adreça http://seu.gencat.cat.
Els procediments de compensació respecte dels quals en la data d'entrada en vigor de la present Ordre no s'hagi dictat i notificat la resolució corresponent es tramitaran per la regulació vigent en el moment de la seva iniciació, llevat que la regulació derivada dels nous annexos resulti més favorable a la persona sol·licitant i aquesta ho demani expressament.
Els danys causats per les espècies flamenc i polla blava durant l'any 2013 que hagin estat comunicats i verificats abans de l'entrada en vigor de la present Ordre, es tramitaran mitjançant la regulació derivada dels nous annexos, en el cas que la corresponent sol·licitud de compensació es presenti no més tard del termini de dos mesos comptats des de l'endemà de l'entrada en vigor de la present Ordre.
Relació d'espècies que generen danys o limitacions (sector crític de nidificació o d'alimentació) susceptibles de ser compensats mitjançant el present Decret.
Gat salvatge ( Felis silvestris )
Arpella pàl·lida ( Circus cyaneus )*
*Espècies protegides presents en hàbitats o ambients estèpics o en arrossars, que donen dret a indemnitzacions per limitacions a l'activitat agrícola.
Barem de la valoració econòmica de les indemnitzacions pels danys o limitacions causats per la presència d'espècies protegides de la fauna salvatge envers l'agricultura i la ramaderia a Catalunya.
a) Valoració econòmica per a la taxació dels danys a les explotacions ramaderes i apícoles causats per espècies de l'annex I
a.1) Ramats i explotacions afectats pels danys:
O2 Ovella de més d'1 any i menys de 7 anys: 115,00 euros.
O3 Ovella de més de 7 anys: 55,00 euros.
O4 Ovella d'alta producció i aptitud lletera de més d'1 any i menys de 7: 300,00 euros.
O5 Mardà de més d'1 any: 115,00 euros.
O6 Mardà de selecció de més d'un any: 415,00 euros.
C Femella de més d'1 any i menys de 7 anys: 100,00 euros.
C3 Femella de més de 7 anys: 55,00 euros.
C4 Mascle de més d'1 any: 225,00 euros.
V2 Vedella d'entre 6 mesos i 1 any: 1.080,00 euros.
V3 Vedella d'entre 1 i 2 anys: 1.420,00 euros.
V4 Vedell d'entre 6 mesos i 19 mesos: 900,00 euros.
V5 Vedell de més de 19 mesos: 1.080,00 euros.
V6 Vaca d'entre 2 i 9 anys: 2.130,00 euros.
V7 Vaca de més de 9 anys: 800,00 euros.
E2 Poltre/a d'entre 6 mesos i 1 any: 930,00 euros.
E3 Poltre d'entre 1 i 2 anys: 1.155,00 euros.
E4 Poltre d'entre 2 i 3 anys: 1.325,00 euros.
E5 Euga de més d'1 any i menys de 15 anys: 1.420,00 euros.
E6 Euga de més de 15 anys: 890,00 euros.
E7 Cavall castrat de més de 3 anys: 1.775,00 euros.
E8 Mascle de més de 3 anys (semental): 1.985,00 euros.
A2 En cas d'afectacions parcials del rusc (desperfectes que no en comprometin la viabilitat), es compensarà pel percentatge d'afectació, que haurà de figurar a les actes emeses en el moment de valoració de danys.
G2 Gos de protecció (amb excepció dels proporcionats per la Generalitat de Catalunya): 290,00 euros.
La valoració dels danys en cas d'avortament de fetus de bestiar oví, cabrum, vaquí i equí, que s'ha d'acreditar mitjançant certificat veterinari, s'ha d'ajustar al barem següent:
A4 Pollastre ecològic: 21,00 euros.
A5 Gall o gallina ecològica: 40,00 euros.
A6 Gall dindi, paó, faisà, pintada: 12,00 euros.
a.2) La valoració dels danys produïts a la ramaderia extensiva en zones de muntanya de difícil accés per espècies salvatges incloses a l'annex 1, indicada a l'apartat a.1 d'aquest annex, es pot incrementar en 90,00 euros si s'acredita per part dels agents de l'autoritat, als quals fa referència l'article 3.3 del present Decret, l'existència de perjudicis per a la persona propietària per inversió del seu temps en un dels supòsits següents:
- recerca dels animals extraviats, morts o/i reagrupació del ramat dispersat de durada superior a quatre hores.
- desplaçaments de la persona propietària de més de dues hores al lloc on es constatin els danys.
a.3) Atesa la dificultat de demostrar la propietat d'exemplars nounats o joves encara no registrats i identificats de les espècies ramaderes incloses a l'annex 4, l'acta del Cos d'Agents Rurals (CAR) a què fa referència l'article 3.3 del present Decret haurà de donar fe de si està demostrada la filiació respecte d'una femella de l'explotació.
En aquest cas, caldrà incloure als informes el núm. de cròtal o de registre de la mare, amb indicació del registre oficial a què es refereix.
a.4) En cas de produir-se danys a les espècies ramaderes de tipologies diferents de les indicades en el present apartat, el valor de la compensació es fixarà d'acord amb els preus de mercat mitjançant un informe de valoració dels danys emès per les oficines comarcals o els serveis territorials del Departament d'Agricultura, Ramaderia, Pesca, Alimentació i Medi Natural.
a.5) En el cas de danys que es puguin curar amb assistència veterinària o del ramader o ramadera, la valoració del dany serà d'un 10% de l'establerta en el cas de mort d'equí i boví, i d'un 25%, en el cas d'oví, cabrum, porcí i aviram, prèvia presentació d'informe veterinari o una declaració jurada del ramader o ramadera del dany juntament amb una acta del CAR que certifiqui que s'ha produït l'atac a l'animal o que ha patit ferides compatibles amb l'atac.
a.6) En el cas de danys a femelles d'espècies ramaderes en edat reproductora que quedin impossibilitades per a la reproducció, s'indemnitzarà la pèrdua amb un 50% del barem, prèvia presentació d'informe veterinari o una declaració jurada del ramader o ramadera del dany junt amb una acta del CAR que certifiqui que s'ha produït l'atac a l'animal o que ha patit ferides compatibles amb l'atac.
a.7) En el cas de trobar-se un animal mort amb danys verificats (causats per alguna de les espècies de l'annex I), però en què no es pugui assegurar si aquests danys han estat la causa de la mort o en cas que el cap de bestiar tingués alguna patologia que igualment li hauria produït la mort, la valoració serà d'un 35% del barem.
a.8) En els casos en què la mort de l'animal no hagi estat produïda per l'acció directa d'alguna de les espècies de l'annex I, però en què es demostri pericialment que la mort pot tenir una causa indirecta (espant, fugida, etc.) en vista de signes que hauran de figurar de forma explícita a les actes, fitxes i informes tècnics, la valoració serà d'un 75% del barem.
b) Valoració econòmica per a la taxació de les compensacions pels danys causats per flamenc i polla blava.
Atès que els danys de flamenc i polla blava es produeixen de forma contínua al llarg de tot el cicle de conreu de l'arròs i que el dany i l'efecte lesiu total només es pot determinar i valorar al final d'aquest cicle, cal que la sol·licitud d'indemnització sigui única i s'efectuï just abans de la recol·lecció.
En els casos en què hi hagi replantació caldrà fer una sol·licitud diferenciada just abans de la replantació i una altra de prèvia a la collita.
c) Valoració econòmica per la taxació de les compensacions per limitacions a l'activitat agrícola per a la protecció de nius de les espècies assenyalades amb asterisc a l'annex I.